Colliers Wood

Colliers Wood er et område i bydelen Merton i London. Det har navn etter en skog som befant seg øst for Colliers Wood Road. Eldre kart viser at skogen fortsatt eksisterte i 1870-årene, men at den hadde blitt hugget ned innen midten av 1890-årene. 

Sainsbury's-butikken i Colliers Wood er et av de største supermarkedene i Europa. 

Colliers Wood undergrunnsstasjon betjener Northern-linjen.

Bygningen Colliers Wood Tower, tidligere Lyon Tower, dominerer området. Den er også kjent som «Brown and Root Tower», og ble i en meningsmåling utført av BBC i 2006 stemt frem som den styggeste bygningen i London.BBC Poll – Most Hated Building Året før hadde den kommet med blant de tolv styggeste bygningene i Storbritannia i Channel 4s meningsmåling i forbindelse med serien Demolition.Channel4.com – Demolition Da bygningen ble reist hadde man kommet til tredje etasje før man oppdaget en feil som førte til at det hele måtte rives ned igjen. 

 Referanser 

Kategori:Steder i Merton